NaiveNeuron/SloPal huggingface dataset:
P. Hrušovský, predseda NR SR: (2004-09-23):
Otváram rozpravu o tomto bode programu. Konštatujem, že písomne som nedostal do rozpravy žiadne prihlášky. Do rozpravy sa ústne hlásia páni poslanci Mikloško, Šulaj, Farkas. Končím možnosť podania ďalších ústnych prihlášok do rozpravy. Ako prvý v rozprave vystúpi pán poslanec Mikloško, nech sa páči.
Hrnčiar, Andrej, podpredseda NR SR (2018-10-17):
Pán poslanec Mihál, reakcia na faktické poznámky.
Bugár, Béla, podpredseda NR SR (2017-03-23):
Áno, ďakujem pekne. Otváram rozpravu v tomto čítaní a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú. Nech sa páči, záverečné hlasovanie.
Pollák, Peter, poslanec NR SR (2023-03-23):
Ďakujem pekne. Nestihol som sa prihlásiť do faktickej poznámky, ospravedlňujem sa, tak využívam vlastne túto platformu a chcem sa prihovoriť ku môjmu kolegovi Alojzovi Baránikovi, ale aj k Ondrovi Dostálovi. Ja si vás veľmi vážim za, za vašu prácu aj za možno rovnakú optiku, akú mám aj ja na vzhľadom k tejto komunite, avšak ja by som si nikdy nedovolil agresívne vystupovať voči mojim kolegom, kde budem hľadať možno nejaké prieniky k tomu, aby sme schválili nejakú inú vec, ako ide o to. Ja za tento návrh určite zahlasujem, ktorý podáva moja kolegyňa Anna Andrejuvová a Anka Záborská, a zároveň ja sa vás chcem takisto opýtať, ja rozumiem tomu, že táto téma je vaša politická agenda. Ste, ste v nej autentický, v tomto období ja neviem, že či LGBTI komunita potrebuje vlastne tieto všetky útoky hore dole možno na kresťanov alebo skôr kroky k tomu, aby sme dostali oba tábory za jeden stôl a poďme hľadať prieniky k tomu, ako uľahčiť život napríklad takejto komunite. Neviem naozaj toto je skôr otázka na vás, že či pomáhajú tieto, tieto útoky nazývať niekoho, že, že je niekto hlúpy, agresívny. Rozumiem aj tvojmu argumentu, Alino, že si to tak nemyslel, ale neviem, či je správne naozaj v takom momente, ak teda chceme hľadať prieniky, útočiť na tú druhú skupinu ľudí. A to zároveň platí aj naopak. Spomínal si, Alino, o tom, že narodený život by sme nemali obmedzovať. Ja s tým súhlasím. Avšak vy nedávate ani možnosť k tomu, aby sa nejaký život narodil a to hovorím teraz o inom návrhu zákona, napríklad o zákaze potratov, za ktorý vy hlasujete stále proti. Ja tak, ako budem podporovať LGBTI komunitu, tak podporujem aj návrhy, ktoré budú nejakým spôsobom obmedzovať potraty a v tomto prípade si myslím, že je to správne. Skúsme naozaj možno aj vy cez vaše pozície alebo teda cez vašu nejakú agendu hľadať prieniky možno v tom, ako sadnúť si za jeden stôl, aby aj jeden tábor, aj druhý tábor našli prienik v tom, ako podporiť ľudí, ktorí majú možno sťažený život alebo nemajú možno toľko práv k vedeniu plnohodnotného života, ako vy hovoríte. To isté platí, samozrejme, aj smerom k inej skupine ľudí, ako sú Rómovia. Z mojej strany asi všetko. Skúsme naozaj hľadať prieniky k tomu, aby sme nemuseli oslovovať našich kolegov za hlupákov a nevzdelaných. Ďakujem pekne.
M. Číž, podpredseda NR SR: (2007-12-06):
Vážené kolegyne, kolegovia, teda vystúpili všetci, ktorí sa riadne prihlásili do rozpravy v bode interpelácie. Teraz sa ešte pýtam, máme tu štyroch, piatich členov vlády, či niektorý z nich chce odpovedať na interpelácie poslancov ihneď. Pokiaľ nie, potom upozorňujem všetkých interpelujúcich na povinnosť odovzdať text vystúpenia alebo presnejšie text interpelácie predsedajúcemu, teda predsedovi Národnej rady, aby som citoval presné znenie zákona o rokovacom poriadku. Ďakujem za prítomnosť členom vlády. Vážené kolegyne, kolegovia, vyhlasujem tento bod programu za skončený. Potrebuje technika pravdepodobne 3-minútovú prestávku po bode interpelácie? Vážené kolegyne, kolegovia, ešte sa pýtam pracovníkov kancelárie, ak sú prítomní, je tu pán podpredseda Čaplovič prítomný, navrhovateľ vládneho návrhu zákona o rovnakom zaobchádzaní atď.? Pán poslanec László Nagy je prítomný. Vážené kolegyne, kolegovia, vzhľadom na to, že nie je prítomný pán poslanec Čaplovič, pán podpredseda vlády, pardon, budeme pokračovať bez jeho prítomnosti – je už tu, ďakujem pekne za pochopenie všetkým poslancom. Pán podpredseda vlády, poprosím vás, aby ste zaujali postupne miesto pre navrhovateľa. Pána predsedu výboru pre ľudské práva, národnosti a postavenie žien, aby zaujal miesto pre spravodajcu. Budeme pokračovať v rozprave. Ako prvý do rozpravy sa prihlásil práve pán poslanec Nagy, ako spravodajca má prednosť, takže mu odovzdávam slovo. Pripraví sa v mene poslaneckého klubu KDH pán poslanec Lipšic.
Zemanová, Anna, poslankyňa NR SR (2019-04-05):
Ďakujem pekne za slovo. Nuž, pán predseda, hovoríte, že ide o najnudnejšiu schôdzu, tak verím, že tu vydržíte a budete počuť ďalšie argumenty a nebudú vás nudiť. A už som čakala, len kedy, kedy tu príde na stôl Radičovej vláda. Nuž nebola strana MOST – HÍD náhodou súčasťou Radičovej vlády? Nuž tak ako keď hovoríte, že mala podiel, tak teda aj vaša súčasná politická strana. Povedali ste, že zhotoviteľ tunel nezvládol. Ako ho nezvládol? Technicky, odborne? Alebo za nezvládnutie považujete osemmesačné meškanie? Už som povedala, to žiadna stavba z diaľnic nemeškala, teda nebola urobená načas a všetky boli ďaleko, s ročnými meškaniami, nie osemmesačným meškaním. Ten tunel je prerazený, tunel je vystrojený na dve tretiny a práve tie škody, ktoré teraz nastanú z dôvodu nevystrojenia zvyšných častí, budú veľké. Spomenuli ste VÁHOSTAV a že to už nedopustíte. Nuž tak prečítam vám: Rok 2015. VÁHOSTAV, jedna z najväčších stavebných firiem na Slovensku, oznámila, že pri stavbe diaľničného úseku Dubová Skala – Turany nezvládne vyplatiť drobných dodávateľov. Na úseku prerobila 35 mil. a je pred konkurzom. Rok 2019. VÁHOSTAV sa vracia na scénu a plánuje sa uchádzať o ďalšiu veľkú diaľničnú zákazku. Chce dokončiť tunel Višňové, ktorý sa nachádza len kúsok od problémového úseku Dubná Skala. „O nové zákazky sa spoločnosť zaujíma aj preto, aby naďalej dokázala riadne a včas splniť si všetky svoje záväzky zo schváleného reštrukturalizačného plánu,“ povedal mediálny zástupca spoločnosti Tomáš Halán. Tak tu hľadajme dôvod ukončenia zmlúv. Tu hľadajme dôvod ďalších kšeftov, ktoré nominanti vašich ľudí na všetkých miestach, ktoré sa starajú, majú záujem, aby táto spoločnosť sa dostala na stavbu, dostala sa do hry a dostala kšeft, ktorý, za diaľnicu, za ktorú budú ľudia, naši ľudia čakať ďalšie roky a mohli pone... (Prerušenie vystúpenia časomerom.)
Kollár, Boris, predseda NR SR (2022-03-15):
Ďakujem. S faktickou poznámkou vystúpi pán poslanec Ledecký.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 77 za, 70 sa zdržalo, 1 nehlasoval. Národná rada sa uzniesla, že tento návrh zákona prerokuje v druhom čítaní. Nech sa páči.
Blaha, Ľuboš, poslanec NR SR (2014-11-09):
Preto pán predseda parlamentu veľmi jasne povedal, že to sa týka nielen nás, ale naozaj nášho okolia, našich rodín. Nepleťte do toho rodiny a v prvom rade skontrolujte si vaše zdroje. Na Belize nie je žiadne prepojenie, žiadne prepojenie Penty a SMER-u. A ak je niekto prepojený s finančnými skupinami, tak ste to možno jedine vy. (Potlesk.)
Jurinová, Erika, podpredsedníčka NR SR (2013-10-22):
Pán poslanec Jarjabek.
A. Slafkovský, poslanec: (2001-12-19):
Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre verejnú správu a súčasne odporúčam, aby výbory, ktorým bol návrh pridelený, ho prerokovali do 22. januára 2002 a gestorský výbor do 24. januára 2002. Prosím, pán predseda, dajte hlasovať. J. Migaš, predseda: Nech sa páči, prezentujme sa a hlasujme. Hlasujeme o pridelení výborom a určení lehoty na prerokovanie. (Hlasovanie.) Prítomných je 113 poslancov, za 107, proti 1, zdržalo sa 5, hlasovali všetci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pristúpime k hlasovaniu o návrhu skupiny poslancov Národnej rady Slovenskej republiky na vydanie ústavného zákona o skrátení volebného obdobia orgánov samosprávy obcí , tlač 1240, v prvom čítaní. Spravodajcom je pán poslanec Faič, nech sa páči.
P. Hrušovský, podpredseda NR SR: (2002-06-26):
(Hlasovanie.) Prítomných je 101 poslancov, za 75, proti 1, zdržalo sa 21, nehlasovali 4. Návrh sme schválili. Poprosím pána poslanca Benkovského, aby uviedol hlasovanie k prerokovanému bodu o správe hospodárenia Národnej banky Slovenskej republiky za rok 2001 . Pán poslanec. M. Benkovský, poslanec: Ďakujem za slovo. Odporúčam, aby Národná rada Slovenskej republiky prijala uznesenie, v ktorom schvaľuje správu o výsledku hospodárenia Národnej banky Slovenskej republiky za rok 2001 pod tlačou 1424, ktoré predstavujú celkom výnosy 25 349 tisíc Sk a náklady 23 023 505 tisíc Sk.
Bugár, Béla, podpredseda NR SR (2010-09-07):
Ďakujem, pani ministerka. Pani spravodajkyňa, chcete sa vyjadriť v rozprave? Áno? Nech sa páči.
M. Číž, podpredseda NR SR: (2006-12-08):
V každom prípade si myslím, že parlament je nato, aby sme polemizovali, aby sme sa rozprávali o veciach, ale naozaj je nevyhnutným predpokladom takejto diskusie aspoň minimálna objektivizácia toho, čo hovoríme a elementárna váha slov, pretože prídete sem a hovoríte o skutočnostiach v Prešove, ktoré za normálnych okolností by, samozrejme, bolo treba preskúmať, len veď čítam dennodenne v bulvárnej tlači o vašom principiálnom postoji, ako ste budovali Ústavný súd, kde ste úplne náhodou zabudli urobiť verejné obstarávanie, tak ako sa má, a pri tých objemoch minimálne, pán exminister, ste kontaminovaný podozreniami o tom, prečo ste tak urobili. A za takých okolností by sa patrilo trošku mierniť v tom vystúpení a skôr sa možno teda viac venovať objektivizovaným a korektným údajom. Opäť len posledná veta. Všetci vieme, že celé oblasti nášho verejného života majú málo finančných prostriedkov, musíme obmedzovať služby a musíme sa snažiť maximálnym spôsobom racionalizovať verejné výdavky. To je objektívnym faktom aj vo väzbe na to, čo hovorí pán Hort, aj čo hovoríte vy. No, síce nám rastie o 7 % či až o 10 za tento štvrťrok HDP, len akosi málo rastú peniaze vo verejnom sektore.
Laššáková, Jana, podpredsedníčka NR SR (2012-06-28):
S reakciou na faktické poznámky pán poslanec Bublavý. Nech sa páči.
Blanár, Juraj, podpredseda NR SR (2021-11-10):
Osem faktických poznámok. Uzatváram možnosť prihlásiť sa s faktickými poznámkami. Ako prvý pán poslanec Žiak.
Pčolinský, Peter, podpredseda NR SR (2023-03-21):
Vyhlasujem všeobecnú rozpravu za skončenú. Pýtam sa, či chce záverečné slovo navrhovateľ. Nie. Pán spravodajca? Nie. Termín hlasovania dnes o sedemnástej. Ďakujem. Pán poslanec Beluský, ešte chvíľočku, nakoľko prvé čítanie je na rade vášho návrhu na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov. Návrh zákona je pod tlačou 1374, návrh na jeho pridelenie na prerokovanie výborov je v rozhodnutí č. 1443. Nech sa páči, pán poslanec, máte slovo. (Rokovanie o návrhu poslanca Národnej rady Slovenskej republiky Martina Beluského na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov , tlač 1374.)
Paška, Pavol, predseda NR SR (2013-10-17):
Ďakujem, pán minister. Určeným spravodajcom je pán poslanec Brixi.
F. Devínsky, poslanec: (2007-07-03):
Pán predsedajúci, v súlade s § 83 ods. 1 zákona o rokovacom poriadku dajte, prosím, najskôr hlasovať o procedurálnych návrhoch poslancov Szigetiho a Devínskeho, obidva boli rovnaké, vrátiť predkladateľovi návrh zákona na dopracovanie.
Hrušovský, Pavol, predseda NR SR (2011-10-21):
Ďakujem za uvedenie návrhu. Teraz poprosím pána poslanca Madeja, ktorého výbor ústavnoprávny poveril, aby bol spoločným spravodajcom k legislatívnej iniciatíve výboru a Národnú radu informoval o odporúčaní, ako spoločného spravodajcu pokračovať v rokovaní o návrhu ústavného zákona. Nech sa páči, pán poslanec.
Jurinová, Erika, poslankyňa NR SR (2017-03-28):
Ďakujem pekne. No áno, pán poslanec Tomáš, veľmi by sme boli radi, keby sa podarilo zrušiť Mečiarove amnestie. A boli by sme zároveň veľmi radi, ak by ste nejako rozptýlil všetky pochybnosti, ktoré práve s kolegami máme. A máme ich len na základe vami predneseného, myslím vládnej koalície predneseného návrhu zákona, ústavy alebo návrhu ústavy, alebo zmeny ústavy a zákona o sudcoch. Takže ak by ste chceli tomu dopomôcť, tak možnože tie rokovania by boli naozaj konštruktívne v tom, že by sme videli, že máte záujem hrať hru naozaj opozično-koaličnú, ale vy to furt hraníte. Buď všetko, alebo nič. Ale takto sa spolupráca nijakým spôsobom nerobí. Rovnako sme to videli pri novele zákona o rokovacom poriadku. Hodili ste niečo na stôl a povedali ste, buď to prijmete, alebo neprijmete, nám je to jedno. Vtedy ste si vystačili sami. Ale tunák mi chýba z vašej strany nejaká snaha o naozajstnú spoluprácu. Zatiaľ vidím len gesto, dali sme vám to na stôl, to vám musí stačiť, že chceme naozaj tie amnestie zrušiť, ale my naozaj nemáme dostatočnú dôveru v to, že váš úmysel je úplne čistý. Ďakujem.
V. Veteška, podpredseda NR SR: (2004-12-02):
Teraz má slovo pán Jasovský.
Šefčík, Marek, poslanec NR SR (2023-06-14):
Ďakujem pekne za slovo. Pán Kamenický, vy ste dnes zopakovali to, čo včera hovoril váš predseda, že najväčšia výtka tejto vláde, a respektíve tomu programovému vyhláseniu vlády je v tom, že nezhodnotili predchádzajúce vlády, že to nezanalyzovali a nezhodnotili, aké to je vraj katastrofálne. Tak ja chcem na tomto mieste upozorniť na tú absurdnosť, o ktorej hovoríte vy smeráci už týždeň či koľko to je, keď končila Dzurindova vláda a nastupovala Ficova vláda, tak v jej programovom vyhlásení vlády sa neobjavila ani zmienka o tom, aj keď ste hovorili v kampani všeličo, ani zmienka o nejakej analýze predchádzajúcej vlády. To isté bolo, keď končila Radičovej vláda. Nič. Žiadna hlboká a hĺbková analýza zhodnotenia stavu predchádzajúcich vlád sa v programovom vyhlásení vlády Fica vtedy nenachádzala. Takže vy proste vymýšľate si úplné absurdnosti a vám je jedno, čo ste hovorili predtým, teraz je to už všetko zas úplne iné a počítam, že zajtra to už bude znova inak.
Krištúfková, Petra, poslankyňa NR SR (2019-10-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Dostál, Ondrej, poslanec NR SR (2020-12-10):
Vážený pán predsedajúci, vážený pán podpredseda vlády, vážené pani poslankyne, páni poslanci, dovoľte, aby som vás informoval o prerokovaní vládneho návrhu ústavného zákona vo výboroch. Národná rada pridelila návrh ústavného zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Ako gestorský výbor určila ústavnoprávny výbor s tým, aby výbory prerokovali návrh ústavného zákona na prebiehajúcej 
18. schôdzi ihneď. Poslanci Národnej rady, ktorí nie sú členmi výborov, ktorým bol vládny návrh ústavného zákona pridelený, neoznámili v určenej lehote gestorskému výboru žiadne stanovisko. Návrh ústavného zákona prerokoval výbor pre obranu a bezpečnosť a odporúčal ho schváliť. Výbor pre ľudské práva a národnostné menšiny o návrhu nerokoval, keďže v zvolanom termíne nebol uznášaniaschopný. Ústavnoprávny výbor neprijal uznesenie, keďže návrh uznesenia nezískal potrebnú väčšinu. Ústavnoprávny výbor ako gestorský výbor odporúča Národnej rade uvedený návrh ústavného zákona schváliť ako celok. Spoločná správa výborov o prerokovaní návrhu ústavného zákona, tlač 357a, bola schválená uznesením ústavnoprávneho výboru z 10. decembra 2020. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov. Spoločná správa neobsahuje žiadne pozmeňujúce ani doplňujúce návrhy. Pán predsedajúci, otvorte, prosím, rozpravu.
Šimko, Igor, poslanec NR SR (2024-06-19):
Teraz pristúpime k hlasovaniu o pozmeňujúcich návrhoch z rozpravy. Pri prvom podanom pozmeňujúcom návrhu poslancov Jána Hargaša a Mareka Lackoviča upozorňujem, že o bode 7 pozmeňujúceho návrhu nemôžeme hlasovať, nakoľko bol schválený bod 3 spoločnej správy. O bode 11 pozmeňujúceho návrhu nemôžeme hlasovať, nakoľko bol schválený bod 23 spoločnej správy. O bode 17 pozmeňujúceho návrhu nemôže hlasovať, nakoľko bol schválený bod 6 spoločnej správy. Pán predsedajúci, dajte, prosím, hlasovať o bodoch 1 až 6, 8 až 10, 12 až 16 pozmeňujúceho návrhu.
Aštaryová, Zuzana, poslankyňa NR SR (2011-12-08):
Ďakujem veľmi pekne. Dobré ráno. Dovoľte mi predniesť spoločnú správu výborov Národnej rady o výsledku prerokovania návrhu skupiny poslancov na vydanie ústavného zákona o rozpočtovej zodpovednosti (tlač 556). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov: Národná rada uznesením č. 727 z 1. decembra 2011 pridelila návrh skupiny poslancov na vydanie ústavného zákona o rozpočtovej zodpovednosti prostredníctvom skráteného legislatívneho konania týmto výborom: výboru pre financie a rozpočet, ústavnoprávnemu výboru, výboru pre hospodárstvo, výstavbu a dopravu, výboru pre verejnú správu a regionálny rozvoj, výboru pre sociálne veci. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o návrhu skupiny poslancov stanoviská poslancov Národnej rady. K predmetnému návrhu zákona zaujali výbory odporúčanie pre Národnú radu Slovenskej republiky návrh schváliť: Výbor pre financie a rozpočet uznesením č. 311, ústavnoprávny výbor uznesením č. 354, výbor pre hospodárstvo, výstavbu a dopravu uznesením č. 234, výbor pre verejnú správu a regionálny rozvoj uznesením č. 140 a výbor pre sociálne veci uznesením č. 114. Z uznesení výborov nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade Slovenskej republiky návrh skupiny poslancov na vydanie ústavného zákona o rozpočtovej zodpovednosti schváliť. Predmetná správa výborov bola schválená uznesením gestorského výboru č. 312 z 1. decembra a výbor určil poslankyňu Zuzanu Aštaryovú za spoločného spravodajcu výborov. Súčasne ma poveril predniesť spoločnú správu výborov a navrhnúť Národnej rade postup pri hlasovaní o pozmeňujúcich a doplňujúcich návrhoch. Ďakujem veľmi pekne, otvorte rozpravu.
R. Madej, poslanec: (2006-10-24):
Tento návrh zákona, ako už bolo povedané v prvom čítaní, má za hlavný cieľ vyriešiť trovy neúspešných exekúcií v konaniach, kde sa rodičia domáhajú, najmä teda rodičia domáhajú výživného pre svoje deti. Novelou Exekučného poriadku a Občianskeho súdneho poriadku k 1. septembru 2005 bol zrušený súdny výkon rozhodnutia a z toho titulu oprávnení môžu svoju pohľadávku vymáhať len prostredníctvom exekúcií. To v nadväznosti má veľký problém na zákon o náhradnom výživnom, ktorý vyžaduje ako podmienku splnenia nároku na náhradné výživné minimálne 3 mesiace trvajúcu exekúciu alebo súdny výkon rozhodnutia a práve z dôvodu, že bol zrušený súdny výkon rozhodnutia sa môžu žiadatelia o náhradné výživné domáhať len prostredníctvom exekúcie. V tom prípade však oprávnený v prípade neúspešnej exekúcie hradí trovy konania. V praxi to znamená, že najčastejšie mamičkám prichádzajú potom možno po roku 10-, 15-tisícové trovy konania, ktoré musia ony zaplatiť z toho dôvodu, že povinný nemá žiaden majetok, ktorý by vôbec pokryl trovy konania, trovy exekúcie, nieto ešte, aby zaplatil nejaké výživné. Myslím si, že takýto právny stav je nespravodlivý, pretože žiadateľovi o náhradné výživné sa neoplatí 1 000 korún žiadať o náhradné výživné mesačne, ak by po roku mu mala prísť možno takáto vysoká faktúra. Z toho dôvodu najmä vo vzťahu k tomu, že štát by mal byť zodpovedný za vymožiteľnosť práva najmä v tejto oblasti, keď zohľadníme to, že ide o citlivú sociálnu skupinu obyvateľstva veľmi ťažko prežívajúcu v tejto ťažkej sociálnej situácii na Slovensku si musíme uvedomiť, že je potrebné prijať nevyhnutné legislatívne opatrenia, ktoré by zabezpečili, že za vymáhanie výživného, teda vymáhanie vymožiteľnosť práva v tejto oblasti by bol plne zodpovedný štát aj v súvislosti s hradením trov konania. Ďalšie legislatívnotechnické zmeny, resp. úpravy vo vzťahu na výkon rozhodnutí, cudzích rozhodnutí štátov, s ktorými má Slovenská republika podpísané bilaterálne zmluvy sú ďalšou obsahovou zmenou v tomto zákone. Vážené panie poslankyne, páni poslanci, prosím o podporu tohto návrhu zákona a, samozrejme, ako predkladateľ si dovolím súhlasiť so všetkými pozmeňujúcimi návrhy uvedenými v spoločnej správe. Ďakujem pekne.
Hrušovský, Pavol, podpredseda NR SR (2010-12-16):
Panie poslankyne, páni poslanci, na vystúpenie pána poslanca Mikolaja sa prihlásilo celkom sedem poslancov s faktickými poznámkami. Ešte predtým, ako udelím slovo poslancom, chcem navrhnúť ďalší postup rokovania o tomto bode programu na dnešnej schôdzi, a to tak, že odporúčam, aby sme rokovali bez obedňajšej prestávky. Ak a za predpokladu, že je všeobecný súhlas poslancov, ešte sú prihlásení ústne do rozpravy dvaja páni poslanci, Přidal a Štefanec, písomne, pardon. Aj ja sa po faktických poznámkach hlásim s krátkym vystúpením rovnako. Nech sa páči, pán poslanec Ďurkovský.
P. Paška, predseda NR SR: (2010-02-10):
(Hlasovanie.) 144 prítomných, 129 za, 13 sa zdržalo, 2 nehlasovali. Návrh sme schválili. Pán poslanec Čech uvedie hlasovanie o návrhu poslancov Národnej rady Slovenskej republiky Jozefa Buriana, Tibora Lebockého a Mojmíra Mamojku na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) . Je to tlač 1441.
Galko, Ľubomír, poslanec NR SR (2024-01-11):
V tom prípade nemám procedurálny návrh.
Sulík, Richard, predseda NR SR (2010-10-20):
Ďakujem pekne. S faktickými poznámkami sa neprihlásil nikto, vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, Jozef.
Blanár, Juraj, podpredseda NR SR (2021-11-10):
Pán poslanec Baránik.
Laššáková, Jana, podpredsedníčka NR SR (2013-09-24):
Príjemné dobré ráno, vážené panie poslankyne, páni poslanci. Otváram trinásty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali nasledovní páni poslanci: Juraj Blanár, Augustín Hambálek, Andrej Hrnčiar, Rudolf Chmel, Elemér Jakab, Viera Mazúrová, Lucia Nicholsonová, Richard Raši, Jana Vaľová, Marian Záhumenský. Pristúpime k prvému čítaniu o návrhu poslancov Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. Návrh zákona je uverejnený ako tlač 642. Návrh na jeho pridelenie na prerokovanie výborov je v rozhodnutí č. 616. Nech sa páči, pani poslankyňa Gibalová, uveďte, prosím, váš návrh. (Rokovanie o návrhu poslancov Národnej rady Slovenskej republiky Moniky Gibalovej, Pavla Abrhana, Martina Fronca a Pavla Hrušovského na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 642.)
Vetrák, Milan, poslanec NR SR (2020-03-24):
Ďakujem za slovo. Pozývam členov ústavnoprávneho výboru na ustanovujúcu schôdzu v súlade s § 48 ods. 1 rokovacieho poriadku Národnej rady, a to ihneď po skončení tejto schôdze. Miestnosť je to č. dverí 150 na 1. poschodí v tejto budove. Ďakujem pekne.
Puci, Róbert, poslanec NR SR (2019-12-03):
Ďakujem pekne. Chcel by som pripomenúť kolegom poslancom z výboru pre financie a rozpočet, že dnes máme spoločný výbor s výborom pre európske záležitosti v miestnosti č. 30.
Petráš, Vladislav, poslanec NR SR (2015-05-21):
Vážený pán predseda, v rozprave vystúpilo 9 poslancov, a to pán Zajac, Švejna, Kollár, Mikloško, Simon, Beblavý, Hlina, Hraško a Viskupič, pričom pán poslanec Kollár podal návrh na uznesenie. Vážený pán predseda, dajte, prosím, hlasovať o tom, že Národná rada Slovenskej republiky berie na vedomie Správu o stave implementácie štrukturálnych fondov a Kohézneho fondu v programovom období 2007 – 2013, ako je uvedené v uznesení Národnej rady Slovenskej republiky, ktoré je prílohou správy gestorského výboru o prerokovaní uvedeného návrhu. Dajte, prosím, o tomto hlasovať.
Číž, Miroslav, podpredseda NR SR (2015-11-25):
Milý pán kolega a ešte aj profesor! Mal som tú česť rovnako od tých čias sledovať túto Národnú radu a pamätám si na obdobie, keď vystúpiť v Národnej rade, pokiaľ som sám neodborník na nejakú špičkovú otázku, že bolo v podstate zriedkavé, aby prišiel niekto, kto nepracuje s nejakým špičkovým odborníkom. A kde teda tento pult znamenal, že z tých 50, 60 % odznievali veci, ktoré boli v zásade v súlade ako už s dosiahnutím aspoň tým štandardným, ale vrcholovým poznaním v krajine. Že už sa dalo tým diskutovať na úrovni tak jednotlivých ústavov Akadémie, fakúlt, odborného aktuálneho života a podobne. Iste vieš, že v živote som si nedovolil vystúpiť v tomto parlamente a postaviť sa a hovoriť o otázkach životného prostredia, ktoré nemajú povedzme že nejaký právny alebo iný nuans. Otázka ale na druhej strane je to, že ja sa trošku, profesore, vyznám v ústavnom práve a ústavné právo má svoju štruktúru, má svoje poznatky, máme dneska možnosť porovnávať európsky ústavný systém a tak ďalej a tak ďalej. Pri všetkej úcte, pri vystupovaní poslancov tvojho klubu, kde môžeme mať elementárnu predstavu o tom, že je tam základná znalosť východísk pri poznaní napríklad ústavného práva? Akú majú cenu potom tie vystúpenia? S čím máme polemizovať, o čom máme rozprávať? Čiže ja si myslím, ak chceme hovoriť o týchto otázkach, o ktorých si hovoril, ja ich rešpektujem, aj keď mám na to iný názor, ale áno, dá sa o tom rozprávať, aj tón, aj spôsob, aj vymeniť si skúsenosti. Ale bohužiaľ, to je veľmi výnimočný fenomén pri vystupovaní mnohých členov, bohužiaľ, klubu, v ktorom si bol alebo si.
Blanár, Juraj, podpredseda NR SR (2022-12-21):
Pán poslanec Miroslav Suja s faktickou poznámkou.
P. Hrušovský, predseda NR SR: (2003-12-04):
S. Zubo, poslanec: Ja by som len toľko chcel povedať pre všetkých tu prítomných a neprítomných pánov poslancov, že skutočne i na tom, čo môj predrečník povedal, je vidieť, že zdravé myšlienky hýbu svetom. Aj v tomto parlamente sa tie myšlienky rozrastajú. A k pánovi predrečníkovi, chcel by som potvrdiť tú skutočnosť...
Bugár, Béla, podpredseda NR SR (2017-06-16):
Ďakujem. Otváram rozpravu o tomto bode programu. Do rozpravy som dostal dve písomné prihlášky. Pán poslanec Mihál ako prvý a potom pán poslanec Beblavý. Pán poslanec Mihál, nech sa páči, máte slovo.
Sulík, Richard, predseda NR SR (2011-03-29):
(Hlasovanie.) Prítomných 149 poslancov, hlasovalo 79 za, 3 proti, 67 sa zdržalo. Konštatujem, že Národná rada schválila vládny návrh zákona o ochrane spotrebiteľa pri poskytovaní niektorých služieb cestovného ruchu. (Reakcie z pléna.) Hotovo. (Potlesk a ruch v sále.) Už to ukončíme dnes. Dobre, ctení kolegovia, poprosím vás o pozornosť. Dovoľte mi, prosím vás, povedať, čo sa stalo. My sme odložili hlasovanie o tlači č. 210, pristúpili sme... (Reakcie z pléna.)  veď ma nechajte dohovoriť. Pristúpili sme k hlasovaniu o tlači č. 211, obidva tieto návrhy uvádzal pán poslanec Kaník. On ale uvádzal hlasovanie o bode 210, čiže tu vznikol nejaký zmätok. (Ruch v sále.) Ja sa poradím, veď, prosím vás, nechajte ma dohovoriť, nemusíte stále do toho skákať. Poradím sa, teraz zastavíme celé hlasovanie, vyhlasujem obednú prestávku, poradím sa s mojimi kolegami, ako vycúvame z tohto. (Reakcie z pléna a ruch v sále.) Páni, veď tak skúsme nejako kultivovane, veď nechajte ma, prosím vás. Dohodnem sa cez prestávku s kolegami a s právnikmi, ako vyriešime túto nepríjemnú situáciu. Ďakujem vám pekne a prajem dobrú chuť. Pán poslanec Žiga má procedurálny návrh.
Grendel, Gábor, podpredseda NR SR (2021-01-14):
Ďakujem, pán spravodajca. Otváram rozpravu, do ktorej som dostal štyri písomné prihlášky, za poslanecký klub SME RODINA od pani poslankyne Krištúfkovej, za poslanecký klub SaS od pani poslankyne Halgašovej a ešte sú písomne prihlásení do rozpravy pani poslankyňa Hatráková a pán poslanec Dostál. Ako prvá má teda slovo pani poslankyňa Krištúfková za poslanecký klub SME RODINA.
Dubéci, Martin, poslanec NR SR (2024-01-17):
Ďakujem za slovo, pán predseda. Ja takisto nadviažem na, teda slová pána podpredsedu a neviem, nakoľko si to tu kolegovia z vládnej väčšiny uvedomujú, ale to, čo sa tu deje, naozaj sleduje celá Európa a naozaj to, čo sa dnes stalo v Európskom parlamente, je niečo naozaj bezprecedentné, aby ako zo všetkých straníckych rodín vrátane z tých, v ktorých sú dokonca aj zástupcovia vládnej väčšiny, prijali ako naozaj širokú... širokou podporou rezolúciu, ktorá upozorňuje na to, veci, ktorých ako my nie sme nejakými pasívnymi aktérmi. Tu sa to deje v tejto miestnosti, my všetci, ktorí tu sedíme, o tých veciach rozhodujeme. My budeme tlačiť tie gombíky, my budeme hlasovať, no a Európsky parlament to sleduje a je z toho celkom vydesený. No a teraz ja sa naozaj teším na tú diskusiu, lebo ja som videl to, to video pána premiéra z Davosu, a musím sa priznať, že ma ako vytočilo, aby ako slovenský predseda vlády jednak karhal slovenských europoslancov a vymýšľal si nejaké fantazmagórie o tom, akí sú oni potkani pomaly a slúžia cudzím záujmom, a zároveň potom úkoloval slovenský parlament, ktorému sa on zodpovedá, aké rezolúcie má prijať a aké uznesenia sa majú, v ktorých výboroch robiť. No tak nech sa páči, ja za seba môžem povedať, nech sa páči, poďme mať diskusiu o tom, aké sú európske implikácie tohto zákona, ktorý tu preberáme, a všetkých konaní, ktoré tu preberajú. Poďme do toho, kolegovia, lebo ak vy si myslíte, že my sa tu budeme predtým utekať a budeme sa z niečoho vyviňovať, tak naopak, naopak, veľmi jasne a presne musíme pomenovať ten fakt, že to, čo tu robí vláda, škodí národným a hospodárskym záujmom tejto krajiny akože absolútne, absolútne v plnej miere a proste každý jeden deň, o ktorý tu diskutujeme, o tom vyplávavajú, vyplávavajú ďalšie a ďalšie argumenty, tak, prosím, urobme to, čo je správne. Zastavme to! Ďakujem.
Pellegrini, Peter, podpredseda NR SR (2020-04-24):
Pani poslankyňa Zemanová.
P. Hrušovský, predseda NR SR: (2003-11-06):
(Hlasovanie.) 121 prítomných, 20 za, 52 proti, 49 sa zdržalo. Neschválili sme uvedený bod zo spoločnej správy. Nech sa páči, pán spoločný spravodajca. J. Hurban, poslanec: Ďakujem, pán predseda. Chcem uviesť pre poriadok v zápise, že pozmeňujúci návrh, ktorý predniesla v mene pani poslankyne Zmajkovičovej pani poslankyňa Gabániová, vtedy som mal k dispozícii fotokópiu toho pozmeňujúceho návrhu a tam chýbal jej podpis. Ale doniesla mi originál, kde je pani poslankyňa podpísaná, takže je to všetko v poriadku, ale v tomto pozmeňujúcom návrhu, ktorý sa týka § 9 ods. 4 až 7, všetky tieto body sme odhlasovali v spoločnej správe s tým, lebo v tom návrhu je vypustiť tieto odseky 4 až 7. S tými odsekmi 4, 5 a 6 sme sa vysporiadali v spoločnej správe, schválili sme ich a odsek 7 sme vypustili, takže nie  je nutné o tomto pozmeňujúcom návrhu hlasovať.
Kollár, Boris, predseda NR SR (2023-02-08):
Prosím, prezentujme sa a hlasujeme. (Hlasovanie.) Prítomných 134 poslancov, za 64, proti 50, zdržalo sa 19, nehlasoval 1. Uvedený návrh sme neschválili.
Grendel, Gábor, podpredseda NR SR (2020-09-22):
Ďakujem pekne, pani poslankyňa. otváram všeobecnú rozpravu, do ktorej som nedostal žiadnu písomnú prihlášku. Pán predkladateľ, chcete vystúpiť? Áno. Nech sa páči.
M. Hort, podpredseda NR SR: (2009-11-04):
No a posledným poslancom, ktorý sa prihlásil do rozpravy k zákonu roka, k štátnemu rozpočtu, je pán poslanec Zoltán Horváth. Pán poslanec, nech sa páči.
Kaščáková, Renáta, poslankyňa NR SR (2018-02-08):
Ďakujem Karol, že si opäť veľmi dobre zhrnul, ako sa pod rúškom verejného hospodárskeho záujmu my všetci z našich vreciek skladáme a de facto dotujeme Elektráreň Nováky, čím sa nepriamo podieľame na umelom udržovaní ťažby uhlia súkromnou spoločnosťou, ktoré sa tu spaľuje. Vláda nám totižto všetkým veľmi umne a nenápadne dlhú dobu vyťahuje z vrecák stovky miliónov eur cez ceny energií, ktoré každý mesiac platíme, a nebyť teba, ktorý si nám tento systém tvorby ceny rozkryl, tak platíme aj ďalej a Robert Fico s helmou na hlave by sa mohol pred baníkmi aj naďalej tváriť ako ich spasiteľ, ale vďaka našim aktivitám v tomto regióne už dnes hádam aj baníci vedia, že to tak nie je. Fico z našich peňazí podporuje ich zamestnávateľa, súkromnú firmu, ale peniaze možno ani vôbec nejdú baníkom, ale do rúk súkromných osôb zabalené v nechvalne známom alobale v známej alobalovej kauze. Je veľmi fajn, že vláda sa dnes začína búchať do pŕs, ako ide zachraňovať región Hornej Nitry z eurofondov, ukázali to aj na spomínanom pondelkovom stretnutí v Trenčíne. A ja som veľmi rada, že táto téma sa konečne vďaka tomu, že SaS túto tému otvorila, rieši, že si ju vláda prisvojila, my upozorňujeme veľmi dlho na to, že už včera bolo neskoro rozmýšľať nad záchranou tohto regiónu a že populistické reči na to jednoducho nestačia. Teraz tu máme šancu získať eurofondy, tie sú ako vždy, vieme, veľkým lákadlom, tak som veľmi, veľmi zvedavá, ako budú použité a akou metódou a la SMER sa budú v regióne rozdeľovať. Ale ja o úprimnosti snáh pomôcť tomuto regiónu uverím naozaj až vtedy, keď sa zruší tento verejný hospodársky záujem a tieto nezmyselné dotácie a keď sa útlm ťažby naozaj bude pripravovať tak, ako sa má, a región sa bude transformovať aj z európskych peňazí tak, ako sa má. Ďakujem.
Šeliga, Juraj, podpredseda NR SR (2020-09-23):
Ďakujem. Tak to boli posledné slová. Prerušujem rokovanie o tomto bode programu. Ďakujem vám. Prvé čítanie bude nasledovať ďalej o návrhu poslancov Národnej rady Slovenskej republiky Petra Pellegriniho, Jána Ferenčáka, Matúša Šutaja Eštoka, Richarda Rašiho a Jána Blcháča na vydanie zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov . Tento návrh zákona má tlač 226 a návrh na jeho pridelenie na prerokovanie výborom je v rozhodnutí 216. Teraz poprosím pána poslanca Ferenčáka, aby návrh zákona uviedol. Nech sa páči.
Vlčan, Samuel, dočasne poverený minister pôdohospodárstva a rozvoja vidieka SR (2023-03-16):
Ďakujem za slovo, pán predsedajúci. Vážené panie poslankyne, vážení páni poslanci... (Prerušenie vystúpenia predsedajúcim.)
Kotleba, Marian, poslanec NR SR (2020-07-10):
Pani poslankyňa Andrejuvová, ja vás nebudem ani dopĺňať, ani sa vyjadrovať k vášmu vystúpeniu, ja vám chcem poďakovať za podľa mňa mimoriadne kultivované vystúpenie na túto citlivú tému. Ste žena, o to viac to proste zaváži. Včera sme tu počuli hlasy, že by sa k tomu muži ani nemali vyjadrovať, že iba ženy, tak váš hlas si mohli dnes vypočuť. Žiaľ, tí, ktorí to včera kritizovali, tu dnes nie sú, mňa to veľmi mrzí. Dúfam, že teda sa nájde dosť hlasov na to v tomto parlamente, aby tento prvý návrh, úvodný, pilotný bol schválený, a verím, že vy vo vládnej koalícii nájdete odvahu na to, aby sme potom v tejto ochrane pokračovali a aby sme po štyroch rokoch si mohli povedať, že začíname byť naozaj moderná civilizovaná krajina, kde ľudský život sa chráni od počatia. Ďakujem pekne, pani poslankyňa.
Galek, Karol, poslanec NR SR (2016-04-26):
Pán minister, ale kolegovia upozorňujú na niekoľko klamstiev v bode, na ktorý ja poukážem, ja si však myslím, že ide skôr o vašu nevedomosť, ale táto neospravedlňuje. Hovorili ste o zvýšení cien plynu za ministra z SaS, ku ktorému ale nikdy nedošlo, teda ak nechcete naviazať na tvrdenia pána Kažimíra a jeho pomýleného grafu. Iba krátko vysvetlím. Ceny plynu ako komodity, tá je ovplyvnená dlhodobým kontraktom s Gazprom z roku 2008, a cena plynu pre spotrebiteľa, tá sa kreuje tým, že regulovaný subjekt dá návrh regulátorovi a ten nezávisle posúdi a stanoví jej výšku. ÚRSO má v stanovenej v tejto cene zohľadniť náklady a primeraný zisk, v prípade cien plynu pre domácnosti sa to však dlhodobo nedeje, a to aj na žiadosť predsedu vlády. Pán Holjenčík je nominant vlády a má byť nezávislý. To, že nie je, dokázal aj synchronizáciou pri mimoriadnej regulácii cien s vládnymi vrátkami za plyn. SPP je v segmente domácnosti dlhodobo v strate, tieto sa vykrývajú zo ziskov generovaných z predaja plynu firmám. Po zoštátnení obchodníka SPP je táto strata komplet na ťarchu štátneho rozpočtu, takže vyššiu cenu nakoniec naozaj máme, ale nie vďaka SaS, ale SMER-u. Platíme ju všetci, nie v cene plynu, ale prostredníctvom daní. A keďže mám ešte chvíľku čas, zastanem sa aj pána Sulíka, ktorý tu nie je. Obuli ste sa do jeho miesta v Europarlamente. Pán Sulík tento postup avizoval transparentne a verejne dlhodobo pred voľbami, na rozdiel od niektorých vašich koaličných partnerov, teda neurobil nič iné, iba dodržal slovo. Ďakujem. (Potlesk.)
Hrušovský, Pavol, podpredseda NR SR (2011-04-05):
Pán poslanec Vargovčák.
B. Bugár, podpredseda NR SR: (2006-01-31):
S. Zubo, poslanec: Vážené kolegyne, vážení kolegovia, iste sa zhodneme na tom, že rôzni ľudia môžu mať a nielen môžu mať, ale aj majú rôzne názory. Ale zároveň jedným dychom vyslovujeme i skutočnosť, že postoj, stanovisko a názor každého jedného z nás je determinovaný do určitej miery predovšetkým životnými skúsenosťami, ktoré máme z osobného života, poznania a z okolia, v ktorom sa nachádzame. Napriek tomu všetkému ale, tak ako diskusia tuná beží, sme sa zhodli na jednej veci, na veci, ktorá je nie nová, ktorá je zaužívaná a datuje sa stáročia, že skutočne rodina je základom spoločnosti a ako taká, má aj svoje funkcie, nezameniteľné miesto v spoločnosti, nezameniteľné funkcie aj dovnútra rodiny. Nechcem o všetkom hovoriť, ale jedna z tých je práve tá ekonomická funkcia. Aby rodina mohla plniť svoje povinnosti, svoje funkcie ostatné, musí mať vytvorené podmienky na to, aby skutočne vedela zabezpečiť ten život, ktorý zabezpečovať má, či je to už funkcia biologická alebo sociálna. A tu nastupuje aj úloha štátu, ktorý má vytvárať také podmienky ekonomické, aby rodina skutočne bola plnoprávna a aby tieto funkcie mohla zabezpečovať. Týmto smerom, vážená vládna koalícia, by sme sa mali pozrieť, či skutočne súčasný štát, súčasná spoločnosť voči tej rodine si plní tie funkcie, ktoré si má plniť. Situácia, ktorá je na Slovensku v poslednom období, hovorí o tom, že to tak nie je, pretože klesá populácia, stúpa rozvodovosť, klesá záujem mladých ľudí uzatvárať manželstvá. A to je všetko determinované tými podmienkami, v ktorých sa nachádza mladý človek. Nezamestnanosť... (Prerušenie vystúpenia časomierou.)
Sulík, Richard, predseda NR SR (2011-07-13):
Ďakujem. Pred vystúpením ďalšieho rečníka vystúpi podpredseda Národnej rady, ktorý požiadal o slovo podľa § 28. Nech sa páči, pán podpredseda.
Glváč, Martin, podpredseda NR SR (2018-01-31):
Ďakujem. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení zákona č. 34/2014 Z. z. a ktorým sa menia a dopĺňajú niektoré zákony . Vládny návrh zákona má parlamentnú tlač 748, spoločná správa výborov má tlač 748a. Pani podpredsedníčka vlády a ministerstva pôdohospodárstva a rozvoja vidieka, poprosím vás, aby ste vládny návrh zákona odôvodnila, nech sa páči.
Pellegrini, Peter, predseda NR SR (2015-09-23):
Ďakujem veľmi pekne, pán minister. Poprosím teraz pani spravodajkyňu, pani poslankyňu Košútovú, aby podala informáciu. Nech sa páči.
Mikloško, Jozef, poslanec NR SR (2015-11-24):
Je to úspech, chlapci. Pán predseda, dajte, prosím, hlasovať o návrhu zákona ako celku. Gestorský výbor ho odporúča schváliť.
Blanár, Juraj, podpredseda NR SR (2021-02-25):
Pán poslanec Eduard Kočiš.
Mora, Ján, poslanec NR SR (2018-05-28):
Rasťo, ja ti ďakujem za tvoj naozaj zaujímavý príspevok v rozprave. Na začiatku si spomínal právo na život. Citoval si aj nejaké zákony, ústavu a tak, ale, bohužiaľ, mám pocit, že toto právo funguje naozaj asi len na papieri, keďže je naozaj paradoxné, že v dnešnej dobe máme ochranárske združenia asi na všetko. Ak na všetko, už to tu bolo dneska aj párkrát spomínané, či na zvieratá, na stromy, na rieky, máme chránené krajinné oblasti, ochraňujeme všemožné úchylky, ktoré sú absolútne nezlučiteľné s ďalším životom, to mám teraz na myslí všelijakých homosexuálov, transsexuálov, intersexuálov, jašterov, polojašterov, proste, ako nech si žijú, však ako svojím spôsobom mne nevadia, len nech sa nepretŕčajú po uliciach. Toto všetko sa dáva do popredia, ale keď príde na ochranu života nenarodených detí, tak niežeby sa niekto postavil hneď za, ale v momente sa objaví nejaká mimovládna organizácia, najčastejšie platená zo zahraničia, ktorá začne hlásiť pochybné argumenty, že prečo musí byť možnosť voľby a prečo nejdeme ochraňovať deti a tak ďalej a tak ďalej. Najsmutnejšie na tom je, že sa vôbec neberie do úvahy, že na Slovensku sme mali najväčší pochod od revolúcie a bol to práve Pochod za život, ktorého sa zúčastnilo vyše 85-tisíc ľudí, a táto skutočnosť je ako keby schválne opomínaná. A ja som presvedčený, že ľudia na Slovensku sú za život. Ďakujem.
Kolíková, Mária, poslankyňa NR SR (2023-11-14):
Ja sa chcem vyjadriť, pán poslanec, k tej časti vášho vystúpenia, kde ste hovorili, že programové vyhlásenie vlády je o cieľoch. Tak ja si dovolím trošku nesúhlasiť, lebo potom je pravdou, že na viacerých miestach programového vyhlásenia vlády sa cituje ústava. Ja neviem, keby sme vlastne tieto časti dali preč a potom keby sme dali preč tie časti, ktoré sa niekoľkokrát opakujú, čo by nám naozaj v tom programovom vyhlásení ostalo? A ešte keby sme z toho vybrali aj tie, ktoré používajú sloveso ´prehodnotiť´, ak naozaj nám tam ostane veľmi málo, čím chcem povedať, že pri viacerých veľmi vážnych veciach, ktoré naznačuje programové vyhlásenie vlády, nehovorí vôbec konkrétne, čo vlastne ide robiť. A myslím si, že to by malo programové vyhlásenie vlády povedať, lebo ako inak my máme mať predstavu, čo táto vláda ide robiť, ak tam máme len všeobecné frázy. Takže ja som len chcela povedať, že potom naozaj vlastne k čomu má byť diskusia, keď my nevieme, čo idete robiť. A treba povedať, že ja z toho, čo som si prečítala, tak viac ako polovička je o frázach a o hľadaní ciest a analyzovaní a jednoducho nevieme, čo idete robiť. Tak myslím si, že o tomto nemá byť programové vyhlásenie vlády, ale tak ako mal vyjadrenie pán premiér, že táto vláda vie a rovnako aj predseda parlamentu, že vie a od prvého dňa vie, čo ide robiť, tak, bohužiaľ, z programového vyhlásenia vlády to vôbec nie je možné. A myslím si, že teraz nie je potrebné, aby som vám citovala všetky časti a na niektoré upozorním aj vo svojom vystúpení, ale programové vyhlásenia vlády nestačí, aby bolo o cieľoch, vôbec nie. Potom je to základné nepochopenie, o čom je tento dokument.
Grendel, Gábor, poslanec NR SR (2024-09-10):
Áno. Áno, je to v poda... (Prerušenie vystúpenia predsedajúcim.)
P. Hrušovský, predseda NR SR: (2004-10-26):
(Hlasovanie.) 138 prítomných, 43 za, 47 proti, 43 sa zdržalo, 5 nehlasovali. Neschválili sme bod 13. Budeme hlasovať o bode 24.
Blanár, Juraj, podpredseda NR SR (2022-10-05):
S faktickou poznámkou pán poslanec Ján Benčík.
A. Belousovová, podpredsedníčka NR SR: (2007-10-29):
A keďže sa blíži 17.00 hodina, budeme hlasovať, vyhlasujem krátku prestávku do 17.00 hodiny. (Reakcia z pléna.) Potom, pán Brocka, môžete dať ten procedurálny hneď po prestávke. Dobre? (Odpoveď z pléna.) Takže do 17.00 hodiny je krátka prestávka. Ďakujem. (Prestávka.) (Po prestávke.)
Paška, Jaroslav, poslanec NR SR (2016-09-06):
Ďakujem za slovo, vážený pán predseda. Vážený pán poslanec, máte pravdu v tom, že ekonomike Slovenskej republiky sa začína dariť a že tá situácia hospodárskeho rastu je nádejná. Na druhej strane je pravda aj to, čo ste tiež naznačili, a to, že mzdy našich zamestnancov, či už v štátnom sektore, školy, zdravotnícke zariadenia a podobne, sú mimoriadne nízke v porovnaní s okolitým svetom. Preto je prirodzené, že vláda Slovenskej republiky siaha na tie odvetia, ktoré sú veľmi výnosné, a snaží sa od výnosných bánk alebo proste bohatých bánk získať finančné prostriedky na to, aby mohla zvýšiť svojim ľuďom, svojim zamestnancom platy a zvýšiť životnú úroveň. Takže nie je to o tom, že by sme chceli viacej zobrať občanom. Chceme viac zobrať tým, ktorí vyvážajú svoje zisky zo Slovenskej republiky do zahraničia, a chceme, aby viac týchto peňazí zostalo na Slovensku pre našich ľudí. Z hľadiska politiky je to celkom prirodzené, pretože tak Slovenská národná strana, ako aj ďalšie politické subjekty, ktoré sú v koalícii, mali podobný program. My sme napríklad sľúbili, že ak sa Slovenská národná strana dostane k moci, tak že sa bude snažiť tie finančné prostriedky, ktoré zo Slovenska utekajú, ponechať na Slovensku a vytvoriť podmienky pre vyššiu životnú úroveň našich občanov. Takže plníme volebné sľuby a je to proste postup, ktorý je v súlade s naším programom, s ktorým nás naši voliči poslali do parlamentu. Ďakujem za pozornosť.
Blanár, Juraj, poslanec NR SR (2011-05-24):
Vážený pán poslanec Mikolaj, použili ste naozaj veľmi dobré príklady. Aj analyticky ste poukázali na to, akým spôsobom sa posúvajú tzv. štandardy pre národnostnú menšinu maďarskú na Slovensku, pretože všetko to, čo sa posunie čím viac, ďalej dopredu, už sa zakotví ako štandard, nikto s tým už nikdy nepohne. nech sa tu deje čokoľvek. A o to ide predovšetkým súčasnej koalícii a predovšetkým strane Most – Híd. V § 4 ods. 4 navrhovaného zákona sa píše: „Obec podľa § 2 ods. 1 môže na svojom území označovať ulice a iné miestne geografické značenia aj v jazyku menšín.“ Povedzte mi, načo je toto potrebné. Je neprípustné ukladať takúto povinnosť v obciach, kde žije 80 až 90 % Slovákov. Ďalej, na označovanie geografických objektov v jazyku národnostnej menšiny sa podľa medzinárodného práva môžu použiť len historické a vžité označenia v jazykoch národnostných menšín, pričom označovanie objektov v jazyku národnostnej menšiny je vždy len právo, nikdy to nemôže byť povinnosť. Tam, kde neexistuje správny historický názov v menšinovom jazyku, nemožno takúto povinnosť ani splniť. Čiže navrhované ustanovenie práve, ktoré som citoval, a dopĺňam ho pánovi poslancovi Mikolajovi v jeho vystúpení, vlastne nariaďuje pomaďarčovanie slovenských názvov. A ja sa pýtam, komu je to na prospech, kto dnes z národnostnej menšiny maďarskej má takýto problém. No problém má s tým iba reprezentácia politická, ktorá sedí v tomto parlamente, to je strana Most – Híd, a mnohí slovenskí poslanci, ktorí sa snažia obhajovať to akokoľvek. Ale oni sú tí, ktorí zneužívajú túto menšinu pre svoj prospech, nič iné... (Prerušenie vystúpenia časomerom.)
Tomáš, Erik, poslanec NR SR (2020-07-23):
Ale reagoval, pán Grendel, môžte tu hrať machra, hrať sa na machra, ale chcem vám pripomenúť, že pán Mazurek povedal, že blokuje tento parlament kvôli tomu, lebo tu nie je pán premiér. Takže neviem, ako ste prišli na to, že nereagujem na pána predrečníka, čiže ak sa chcete takto správať, nech sa páči. Opakujem, keď bol pán Matovič v opozícii a nesedeli tu premiéri, tak dobreže neletel tri metre od pultíka a žiadal, aby tu premiér bol. Takže je to čisté arogantné správanie a zbabelosť pána premiéra.
Fico, Robert, predseda vlády SR (2012-09-13):
Ďakujem. Vážený pán predseda Národnej rady Slovenskej republiky, vážená Národná rada, dovoľte mi, aby som v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády z dôvodu ich pracovných ciest a oznámil ministrov poverených ich zastupovaním. Neprítomný je podpredseda vlády a minister zahraničných vecí pán Lajčák, zastupuje ho minister hospodárstva pán Malatinský. Neprítomný je podpredseda vlády a minister vnútra Robert Kaliňák, zastupuje ho minister spravodlivosti pán Borec. Otázky neboli postavené podpredsedovi vlády a ministrovi financií pánovi Kažimírovi. A to sú všetky informácie, ktoré sa týkajú, pán predseda, účasti členov vlády na dnešnej hodine otázok.
Hrnčiar, Andrej, podpredseda NR SR (2018-09-11):
Pán poslanec Hrnko, musíte reagovať na predrečníka, nie pani...